**Европски север и Скандинавско полуострво**

**Република Исланд** је европска острвска држава у северним деловима Атлантског океана. Исланд је удаљен од Гренланда 290, а од обала Норвешке 970 километара. Исланд обухвата површину од 103.001 км2 и има 350.710 становника. Главни и највећи град је Рејкјавик. Рељеф Исланда чине бројни вулкански платои са активним вулканима, као и леднички облици рељефа. Клима је на југу субполарна а на северу клима тундре. Вегетација је оскудна а реке кратке. Исланђани су потомци Викинга који се традиционално баве рибарством, привреда им почива на обновљивим изворима и тржишно је оријентисана. Београд је удаљен 4.282 км од Рејкјавика, а нема директног лета па морате отићи до Беча или Будимпеште. Лет од Будимпеште траје 4,5 сата. Исланд је једна од најскупљих земаља на свету. Већину сировина мора да увози због велике изолованости, непостојања вегетације, ни плодног тла. Због тога је пиво 9 евра, минијатуран бургер око 8, чипс у продавници 6 евра, а у ресторану, за комад пилетине и помфрит по некад треба издвојити и читавих 50 евра\*. Клима је на Исланду веома негостољубива. Честе су ледене олује и пљускови, па постоји опасност да се разболите. Због тога морате бити у непрестаној мобилној вези са остатком света и помно пратити временске прогнозе.

Обићи Исланд за 7 дана? Могуће

- Изнајмити ауто и направити круг по Исланду, дуг 1.400 км

* Окупати се у Плавој лагуни
* Видети поларну светлост
* Присуствовати фестивалу викинга у Хафнарфјордур-у
* Посетити Рејкјавик
* Обићи један од три национална парка – Ватнајекидл, Снајфелсјекидл и Тингвелир;
* Пловити обалом и гледати китове, делфине и фоке;

Извори:

\*“Путовање на Исланд и како га преживети” <https://easttothesun.com/2017/05/21/putovanje-island/>

<https://bs.traasgpu.com/9-stvari-koje-ne-treba-raditi-na-islandu/>

<https://bs.traasgpu.com/turisticki-vodic-reykjavik/>

<https://bs.traasgpu.com/7-stvari-koje-jedete-na-islandu/>

<https://www.youtube.com/watch?v=vzSHcyXfNPw>

<https://www.youtube.com/watch?v=wwVoA_s60JQ>

<https://www.youtube.com/watch?v=AVHozwCteL4>

<https://www.youtube.com/watch?v=4OfD10P6OXc>

<https://bs.traasgpu.com/hallgrimskirkja-hallgrimurs-church-u-reykjaviku-island/>

**СКАНДИНАВИЈА**

Скандинавија је велика регија на северу Европе. Обухвата Скандинавско полуострво у ужем смислу, односно државе Северне Европе – Норвешку, Шведску, Финску, Данску и Исланд у ширем смислу**.**

Скандинавију запљускују воде Атлантског океана, Балтичког, Северног, Норвешког и Баренцовог мора. Између Шведске и Финске је Ботнички залив, а између Скандинавије и Јиланда су мореузи Скагерак и Категат.

**НОРВЕШКА**

Обале Скандинавије, нарочито обале Норвешке, су најразуђеније обале на свету. Чини је мноштво фјордова, дугачких и уских залива насталих радом ледника у претходним леденим (глацијалним) периодима у историји планете Земље. Фјордова Норвешке има много, ми ћемо их данас обрадити пет: Согне, Хардангер, Лисе, Норд и Геинрангер фјорд.

Согнефјорд је најдужи и најдубљи фјорд у Норвешкој, дугачак 203 км и са литицама и до 1.500 м. Његов рукавац Нереифјорд, са дужином од 17 км и ширином од само 250 м, се налази на УНЕСКО-вој листи Светске природне баштине. У Согнефјорду се могу обићи најстарија дрвена црква Норвешке (11-13в) Викиншко село, Магичне беле пећине, а не треба пропустити ни вожњу најстрмијом железницом на свету - Флом. До Согнефјорда се стиже из Бергена или Осла.

Хардангер фјорд је дугачак 179 км и налази се у истоименом националном парку. Обала фјорда је пуна воћњака, стрмих литица и водопада. Овде се налазе Верингфосер водопади, ледник Фолгефон, као и Тролтунга стена са које се пружа феноменалан поглед. Рафтинг, вожња бициклом, вожња кајаком, планинарење и пешачење су активност које се препоручују у обиласку фјорда.

Лисефјорд (фјорд светлости) је најпосећенији фјорд Норвешке. Дугачак је 42 км, и одликују га стрме литице са феноменалним погледом. Туристичке туре полазе из Ставангера, обилазе планину Кјераг, високу 1.100 м, литицу Преикестолен преко пута ње, бројна археолошка налазишта и праисторијске насеобине.

Нордфјорд је фјорд на западу земље, дугачак 106 км, привлачан љубитељима скијања, кајака и рафтинга. У обиласку овог фјорд се могу посетити планински врхови и бројни водопади, међу којима се истичу Волефсен, Струпенфосен и Елдфос.

Геирангер фјорд је дугачак 15 км и део је већег Сторфјорда. Геирангер се налази на УНЕСКО-вој листи Светске природне баштине, највише због јарко плаве боје воде и својих водопада – Седам сестара, Просац, Младин вео...

**ФИНСКА**

Финска је држава Северне Европе. Називају је земљом језера и шума, више од две трећине површине је под шумама, а има 187.888 језера већих од 500 м².  Има излаз на Балтичко море, а запљускују је воде и Финског и Ботничког залива. Главни и највећи град је Хелсинки. Четвртина територије Финске лежи северно од поларног круга па поларни дани и ноћи као и аурора бореалис представљају туристичку атракцију Финске, поред њених језера и значајних старих градова.

Сајма или Сајмен је мрежа језера у југоисточном делу Финске, близу руско-финске границе. Сајма је највеће језеро Финске и четврто по величини у Европи. Укупна површина система језера достиже 4.400 км2, од чега само језеро Сајма има 1.377 км2. Језеро је веома добро разуђено и дужина његове обале износи скоро 15.000 kmшто је чини најдужом обалском линијом на свету. Језеро има и око 14.000 острва. Отоком Вуоксен, Сајма је повезана са Ладогом, док је каналом дужине 42,5 кмспојена са Финским заливом.

**Инари** је највеће језеро северне Финске, у финском делу Лапоније. Захвата површину од 1.000 км2, дугачко је око 80 км, има веома разуђену обалу и 3.000 острва.

Има велики слив са много притока од којих су највеће Ивало и  Јоен. Језеро је проточно јер има отоку Патсојоки, која истиче на источној страни језера и после 125 км тока улива у Баренцово море.

**Лапонија** је провинција смештена на северу Финске и земаља Скандинавског полуострва. Обухвата површину од 388.350 км2 и у њој живи укупно 2,3 милиона људи. Лапонија је земља Сами народа или Лапонаца, који су овај простор населили у давна времена.

На северу Лапоније преовладава субарктичка клима са оскудном вегетацијом. Лапонија спада у најпознатије туристичке регије света. То је земља Деда Мраза, зимских двораца и величанствених природних лепота.

**Оулу** је град са једном од најбољих мрежа бициклистичких стаза у Европи. Налази се на неколико острва повезаних пешачким мостовима и један од водећих технолошких градова Европе.

**Турку** је некадашња престоница, најстарији и најфасцинантнији град у Финској. Истичу се обновљен дворац из XIII века, који је данас викиншки музеј, готска катедрала и музеј рукотворина.

Стари град **Раума** недавно је додат УНЕСКО-ву листу сетске културне баштине и то на свој 550-и рођендан. Град има једну од најстаријих лука у земљи, фрањевачку цркву Светог Крста из XV века, импресивну древну архитектуру, једну од најужих улица у Финској, Раума музеј у Градској већници и развијено занатство (златари, столари...).